Damanhur

Damanhur (,Damanhūr; koptisk: Ⲡⲓϯⲙⲓⲛ̀ϩⲱⲣ, Pitimienhōr; gresk: Ἑρμοῦ πόλις μικρά, Hermopolis Mikra) er en by i Nedre Egypt som er provinshovedstad i guvernementet Al Buhayrah. Den ligger 160 km nordvest for Kairo og 70 km fra Alexandria i midten av det vestlige Nildeltaet. Byen hadde i 2011 en befolkning på .City population by sex, city and city type, Undata. Det var beregnet at folketallet ville være på 262 505 innbyggere i 2017.«Damanhūr», City Population

 Historie 
I oldtidens Egypt var byen hovedstad i Nedre Egypts 7. nome. Den sto på breddene av en kanal som knyttet brakkvannsinnsjøen Mareotis (Mariut) med den vestlige forgreningen av Nilen.Champollion, Jean-François (1814): L'Égypte sous les Pharaons, bind ii. OCLC 311538010, s. 249 Byen var dedikert til guden Horus. I gresk og romersk tid ble byen kalt Hermopolis Mikra eller Hermopolis Parva, som knyttet byens navn til den greske guden Hermes, som grekerne assosierte med egyptiske Tot.«Damanhūr», Encyclopædia Britannica. 7, 11. utg., 1911, s. 783. Som Hermopolis tiltrakk byen seg oppmerksomhet fra tallrike antikke geografer og skribenter, inkludert Stefan fra Bysants, Strabon, Strabon,  xvii. s. 802 Klaudios PtolemaiosKlaudios Ptolemaios, iv. 5. § 46 og forfatteren av Itinerarium Antonini.Itinerarium Antonini, s. 154 I kristen tid ble byen også et romersk-katolsk titulært bispesete.

I 1799 gjorde byen opprør mot franskmennene, som gikk hardt og nådeløst fram for å knuse opprøret, rundt 1500 skal ha blitt drept.

I 1986 hadde Damanhur en befolkning på 188 939. Den rikt kultiverte provinsen Beheira ga vekst til hovedsakelig landbruksrelatert næringsvirksomhet som framstilling av rensemaskiner for produksjon av bomull, maskiner for prosessering av poteter og kultivering av dadler. Det finnes også et marked for ris og bomull.

Ahmed H. Zewail, som fikk Nobelprisen i kjemi i 1999, ble født i Damanhur i 1946.

 Etymologi 
Damanhurs navn i oldtidens Egypt var Dmỉ-n-Ḥr.w, «Horus’ hus», ettersom det var senter for kulten til Horus. Den var også kjent under andre navn, i egyptiske tekster som Behdet grunnet tilknytningen til Horus,«Horus of Behdet (Edfu)», Ancient Egypt Online i greske tekster som Hermou Polis Mikra, «den mindre byen til Hermes», oversatt til latin av romerne som  Hermopolis Parva, for å skille den fra en annen egyptisk by lengre sør, Hermopolis Magna. Et annet gresk navn var Apollonopolis der byen isteden ble assosiert med guden Apollon. Den er i dag kjent ved sitt eldste navn som på koptisk var Ⲡⲓϯⲙⲓⲛ̀ϩⲱⲣ, og som ble gjengitt som ,Damanhūr, som følge av den muslimske erobringen av Egypt.

 Klima 
Ved å ligge så nær Nildeltaet og kysten av Middelhavet har Damanhur et tørt klima, eller varmt ørkenklima (Köppen: BWh), i henhold til Köppens klimaklassifisering. Det er moderert ved vinder som kommer inn fra Middelhavet, typisk for kysten. Byen får nedbør gjennom vinteren, men sjeldent regn i andre sesonger. Hagl og frost er ikke ukjent i vintermånedene.«Climate: Damanhur - Climate graph, Temperature graph, Climate table», Climate-Data.org.«Geographical information on Damanhur, Egypt», Falling Rain Genomics, Inc.

 Bilder 

 Referanser 

 Eksterne lenker 

 Pétridès, S. (1913): «Hermopolis Parva», Herbermann, Charles: Catholic Encyclopedia. New York: Robert Appleton Company.

Kategori:Byer i Egypt
Kategori:Bosetninger ved Nilen
Kategori:Guvernementet Beheira